༄༅། །ལྟ་བ་འཁོར་འདས་དབྱེར་མེད་བསྒོམ་ཚུལ་གནད་
ཉེར་གསུམ་ཞེས་བྱ་བ་བཞུགས་སོ། །
བླ་མ་དང་ལྷག་པའི་ལྷ་ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །
བྱིན་གྱིས་རློབས་ཤིང་སྐབས་དབྱེ་བར་མཛད་དུ་གསོལ། འདིར་ལྟ་བ་འཁོར་འདས་
དབྱེར་མེད་ཀྱི་སྒོམ་ཚུལ་གྱི་གནད་ཅུང་ཟད་བཤད་ན། སྤྱིར་འཁོར་འདས་དབྱེར་
མེད་ཀྱི་ལྟ་བ་གསལ་སྟོང་ཟུང་འཇུག་ཅེས་པ་འདི་ལ་གོ་བ་མྱོང་ལུགས་མི་འདྲ་བ་དུ་
མ་ཞིག་ཡོད་དེ། ཡུམ་ལས། གཟུགས་སྟོང་པའོ། །སྟོང་པ་ཉིད་ཀྱང་གཟུགས་སོ། །
ཞེས་སོགས་སྟོང་ཉིད་བཞི་སྦྱོར་གསུངས་པ་ལྟར། སྣང་བ་སེམས་སྒྲུང་མ་བྱས་པའི་
གསལ་སྟོང་ཟུང་འཇུག་ཞིག་དང༌། རྨི་ལམ་གྱི་དཔེ་སོགས་ཀྱི་སྒོ་ནས་སྣང་བ་
སེམས་སྒྲུབ་བྱས་ཏེ་སེམས་ཀྱི་རང་བཞིན་གང་དུའང་མ་གྲུབ་པར་ཤེས་པའི་གསལ་
སྟོང་ཟུང་འཇུག་གཉིས་ལས། དེ་གཉིས་ཀ་ལའང་སྟོང་ཚུལ་ཆོས་དང་གང་ཟག་གི་
བདག་གཉིས་ཀྱིས་གདོད་མ་ནས་སྟོང་པར་ཤེས་པ་ཞིག་དགོས་ཀྱི། སྟོང་ཚུལ་ཇི་
ཌ
3|

གངས་ཅན་རིག་བཅུད་ལས། སྡེ་སྤྲུལ་ཀུན་དགའ་རྒྱལ་མཚན་གྱི་གསུང་འབུམ་པོད་གསུམ་པ།
བཞིན་མ་ཤེས་ན་ངན་འགྲོར་འགྲོ་བ་དང་གཟུགས་མེད་སྐྱེ་མཆེད་མུ་བཞི་སོགས་སུ་
གོལ་བ་འབྱུང་། བརྒྱུད་པ་འདིའི་བཀའ་སྲོལ་ལས་བྱུང་བ་བཞིན་དུ་འཁོར་འདས་
གཉིས་ཀྱིས་བསྡུས་པའི་ཆོས་ཐམས་ཅད་རང་གི་ལུས་ལ་རྩ་ཁམས་ཀྱི་ཚུལ་དུ་ཚང་
ཞིང་། དེ་ཐམས་ཅད་གསང་བ་སེམས་ཀྱི་སྟེང་ན་བག་ཆགས་ཀྱི་ཚུལ་དུ་ཡོད་པའི་
གོ་བ་དཔྱིས་ཕྱིན་པ་ཞིག་བླ་མའི་མན་ངག་གི་དྲིན་གྱིས་རང་ལ་ཉམས་མྱོང་གི་ཚུལ་
གྱིས་སྐྱེས་ཏེ་རང་སེམས་གསལ་སྟོང་ཟུང་འཇུག་ཏུ་ངོ་འཕྲོད་པ་གསུམ་ལས། ཕྱི་མ་
འདི་དཔལ་ས་སྐྱ་པའི་ལྟ་བ་འཁོར་འདས་དབྱེར་མེད་ཟེར་བ་དེ་ཡིན། འདི་ལའང་
གཞི་ལམ་འབྲས་གསུམ་དབྱེར་མེད་དུ་ཤེས་པའི་གནད་དེ་མེད་ན་འཁོར་འདས་
དབྱེར་མེད་མཚན་ཉིད་པར་མི་འགྲོ། དེ་ལྟ་བུའི་གནད་དང་ལྡན་པའི་ལྟ་བ་འཁོར་
འདས་དབྱེར་མེད་ལ་གོ་མྱོང་ལེགས་པོ་ཞིག་ཤར་ནས་བཟུང་། སྐྱོན་དང་བར་ཆད་
ཐམས་ཅད་རང་གྲོལ་དུ་འགྲོ་ཞིང་ཡོན་ཏན་དང་དངོས་གྲུབ་ཐམས་ཅད་འབད་མེད་
དུ་འབྱུང་བའི་གནད་ཞིག་ཡོད་དེ། དེའང་ཕྱོགས་ཙམ་བརྗོད་ན། བདེན་གཉིས་ཟུང་
འཇུག་ཏུ་ཤེས་པའི་སྟོབས་ཀྱིས་བསོད་ནམས་དང་ཡེ་ཤེས་ཀྱི་ཚོགས་གཉིས་ལྷན་
ཅིག་ཏུ་རྫོ་གས་པའི་གནད་དང་། ༡ གཞི་འབྲས་དབྱེར་མེད་དུ་རྟོགས་པས་ཐ་མལ་
སྣང་ཞེན་གྱིས་མི་གོས་ཤིང་སྣང་བ་དཀྱིལ་འཁོར་གྱི་འཁོར་ལོར་འཆར་བའི་གནད་
དང༌། ༢ སྐུ་བཞི་རང་ལ་ལྷུན་གྲུབ་ཏུ་ཡོད་པར་ཤེས་ནས་རྩ་ཐིག་རླུང་གསུམ་ལ་
གནད་དུ་བསྣུན་པས་གྱ་ནོམ་ལྷར་ཞེན་ལས་གྲོལ་ཞིང་རྫོགས་རིམ་གྱི་ཡེ་ཤེས་
འདྲེན་ནུས་པས་བསྐྱེད་རྫོགས་ཟུང་འཇུག་ཏུ་འགྱུར་བའི་གནད་དང་། ༣ ཉོན་

ལྟ་བ་འཁོར་འདས་དབྱེར་མེད་བསྒོམ་ཚུལ་གནད་ཉེར་གསུམ།
མོངས་པ་གདོད་ནས་རང་གྲོལ་དུ་ཤེས་པས་དུག་ལྔའི་གོལ་ས་མི་འབྱུང་ཞིང་ཚོགས་
དྲོད་འབྱོར་པའི་གང་ཟག་ལའང་ཉོན་མོངས་དང་རྣམ་རྟོག་གང་ཤར་ཐམས་ཅད་
མཚོན་བྱེད་དཔེའི་ཡེ་ཤེས་སུ་འཆར་བའི་གནད་དང་། ༤ ལམ་འབྲས་ལུགས་ཚོགས་སྦྱོར་
ལྷན་ཅིག་བགྲོད་གསུངས། སྣང་སྲིད་གདོད་ནས་ལྷ་དང་ཡེ་ཤེས་སུ་ངོ་འཕྲོད་པས་དམ་ཡེ་
དབྱེར་མེད་དུ་རྟོགས་ནས་རང་སེམས་རིགས་བརྒྱའི་ཁྱབ་བདག་ཏུ་ཤེས་པའི་གནད་
དང༌། ༥ འཁོར་འདས་དབྱེར་མེད་ཀྱི་ཀློང་ན་བཟང་ངན་སྤང་བླང་མེད་པར་ཤེས་
ནས་གཙང་སྨེ་གཉིས་སུ་འཛིན་པའི་རྟོག་པ་ལས་གྲོལ་ཏེ། ཡེ་ཤེས་བདུད་རྩིའི་
ཚོགས་འཁོར་ལ་རོལ་ནུས་པའི་གནད་དང༌། ༦ གཞི་ལམ་འབྲས་གསུམ་རང་
སེམས་སྐད་ཅིག་མའི་སྟེང་དུ་དབྱེར་མེད་དུ་ངོ་འཕྲོད་པས་དུས་གསུམ་དུས་མེད་དུ་
རྟོགས་ནས་གྲངས་མེད་གསུམ་གྱི་དཀའ་སྤྱོད་མི་དགོས་པར་ཚེ་ལུས་གཅིག་གིས་
འཚང་རྒྱ་བའི་གནད་དང་། ༧ སྣང་སྲིད་དག་པ་རབ་འབྱམས་སུ་ཤེས་པས་བདུད་
དང་གོལ་ས་རང་གྲོལ་དུ་གྱུར་ཏེ་འཇིག་རྟེན་རང་རྒྱུད་པ་ལས་མཆོག་གི་དངོས་གྲུབ་
ལེན་ནུས་པའི་གནད་དང་། ༨ རྟེན་དཀྱིལ་འཁོར་བཞི་ལ་གནད་དུ་བསྣུན་པས་
སྣང་བ་སེམས་སྒྲུབ་ཐུན་མོང་མ་ཡིན་པའི་སྟོབས་ཀྱིས་ལུས་ཟག་མེད་འཇའ་ལུས་
དང་སེམས་རྟོག་མེད་ཆོས་སྐུར་ངོ་འཕྲོད་དེ་ལུས་སེམས་དུས་གཅིག་ལ་གྲོལ་བའི་
གནད་དང་། ༩ རང་བཞིན་རྣམ་དག་ལ་གློ་བུར་དྲི་བྲལ་གྱིས་རྒྱས་ལེགས་པར་
ཐེབས་པས་གཙང་བདེ་རྟག་བདག་དང་རང་དོན་ཡིད་བྱེད་ཐ་མལ་སྣང་ཞེན་གྱ་ནོམ་
ལྷར་ཞེན་སོགས་ཀུན་ཏུ་བརྟགས་པའི་དུག ཀུན་ཏུ་རྟོག་པའི་དུག གྱ་ནོམ་ལྷར་
ད་3

གངས་ཅན་རིག་བཅུད་ལས། སྡེ་སྤྲུལ་ཀུན་དགའ་རྒྱལ་མཚན་གྱི་གསུང་འབུམ་པོད་གསུམ་པ།
ཞེན་གྱི་དུག་གསུམ་པོ་དུས་གཅིག་ལ་ཆོད་པའི་གནད་དང་། ༡༠ མི་མཐུན་པ་མེད་
ཅིང་འདུས་པ་དང་ལྡན་པ་ཞེས་གསུངས་པ་ལྟར་ཐེག་པ་གསུམ་གྱི་རྟོགས་རིགས་
ཡར་ལྡན་དུ་ཚང་བའི་གནད་ཤེས་ན་ཉམས་ལེན་ལམ་དུས་སོགས་ཀྱི་སྦྱོར་དངོས་
རྗེས་གསུམ་གཞི་ལམ་འབྲས་བུའི་ཡོན་ཏན་རྣམས་རིག་པ་སྐད་ཅིག་མའི་སྟེང་དུ་
བསྡུ་ནུས་པའི་གནད་དང་། ༡༡ བདག་འཛིན་གཉིས་དུས་གཅིག་ལ་ཆོད་པའི་ལྷའི་
ང་རྒྱལ་བསྒོམ་པ་གང་ཟག་གི་བདག་འཛིན་དང༌། དཀྱིལ་འཁོར་གྱི་རྣམ་དག་དྲན་
པ་ཆོས་ཀྱི་བདག་འཛིན་གྱི་གཉེན་པོར་འགྲོ་བའི་གནད་དང༌། ༡༢ འཁོར་འདས་
ཕྱི་རུ་མ་ལུས་པར་སྤྲོས་པ་ནང་ནས་ཆོད་པས་རེ་དོགས་གཉིས་འཛིན་གྱི་རྟོག་པ་
ཡལ་ཏེ། སྐྱོན་ཡོན་ཏན་དུ་སློང་། བར་ཆད་དངོས་གྲུབ་ཏུ་ལེན། སྣང་བ་དགེ་བའི་
བཤེས་གཉེན་དུ་འཆར་བའི་གནད་དང༌། ༡༣ མཉམ་རྗེས་གང་གི་དུས་སུའང་
ཚོགས་དྲུག་གི་ཡུལ་སྣང་ཐམས་ཅད་ལ་ལྟ་བ་འཁོར་འདས་དབྱེར་མེད་ཀྱི་རྒྱས་
ལེགས་པར་ཐེབས་ན་སྡོམ་པ་གསུམ་གྱི་སྤང་བྱ་ཐམས་ཅད་དུས་གཅིག་ལ་
བསྡོམས་ཏེ་སུམ་ལྡན་རྡོ་རྗེ་འཛིན་པ་ཆེན་པོར་འགྱུར་བའི་གནད་དང་། ༡༤ ཉན་
ཐོས་ཀྱི་ལམ་གནད་ཚང་བས་སྲིད་མཐའ་ལ་མི་གནས། ཐེག་ཆེན་ཕ་རོལ་ཏུ་ཕྱིན་
པའི་ལམ་གནད་ཚང་བས་ཞི་མཐའ་ལ་མི་ཕྱོགས། གསང་ཆེན་བླ་ན་མེད་པའི་ལམ་
གནད་ཚང་བས་སྤང་བྱ་གཉེན་པོར་ཤར་ཏེ་དུས་མྱུར་དུ་འཚང་རྒྱ་བའི་གནད་དང་།
༡༥ སྣང་བ་ལ་སྐུར་པ་མ་བཏབ་པར་རྟེན་འབྲེལ་ལམ་དུ་བྱས་ཏེ་དག་སྣང་གིས་
རྒྱས་ཐེབས་པས་ས་དང་ལམ་གྱི་ཡོན་ཏན་ཐམས་ཅད་ལྷུན་གྲུབ་ཏུ་འབྱུང་བའི་
54

ལྟ་བ་འཁོར་འདས་དབྱེར་མེད་བསྒོམ་ཚུལ་གནད་ཉེར་གསུམ།
གནད་དང༌། ༡༦ གང་ལའང་དངོས་འཛིན་གྱི་འཁྲི་བ་ཆོད་པས་སྣང་བས་མི་འཆིང་
བའི་གནད་དང་། ༡༧ བཟང་ངན་དང༌། མང་ཉུང༌། མཐོ་དམན། ཡངས་དོག དུས་
ཡུན་རིང་ཐུང་། སྐད་ཅིག་བསྐལ་པ། ཞིམ་མི་ཞིམ། སྤང་གཉེན། གསལ་མི་གསལ་
སོགས་གཉིས་ཆོས་ཐམས་ཅད་གཉིས་མེད་ཀྱི་ཀློང་དུ་མཉམ་པ་ཉིད་དུ་ཤེས་ན་གང་
ལའང་མི་བདེ་བ་མེད་པའི་གནད་དང་། ༡༨ རང་རེ་རྣམས་ཀྱི་ཉམས་ལེན་ལམ་
དུས་ལྟ་བུར་མཚོན་ན་ཕྱི་ནང་གི་བསྐྱེད་རིམ་ལམ་དུས་ཀྱི་དབང་ཡན་ལག་དང་
བཅས་པ་འཁོར་བའི་གནས་ཚུལ་དང་མཐུན་པས་འཁྲུལ་སྣང་གི་བག་ཆགས་
དབྱིངས་སུ་སྦྱངས་ནས་འཁོར་བ་མ་སྤངས་ལམ་དུ་ཁྱེར་བ་དང་། མྱང་འདས་ཀྱི་
བཞུགས་ཚུལ་དང་མཐུན་པས་སངས་རྒྱས་ཀྱི་སྐུ་དང་ཡེ་ཤེས་ཕྲིན་ལས་ཐམས་ཅད་
གཞི་ལ་རྫོགས་ཤིང་རྒྱལ་པའི་ཕྲིན་ལས་ད་ལྟ་ནས་ལམ་དུ་བྱེད་ནུས་པ་དང་། ཕྱི་
ནང་གི་རྟེན་འབྲེལ་གྱི་གནད་ཀྱིས་རྩ་ཐིག་རླུང་གསུམ་ལ་གནད་དུ་བསྣུན་ནས་
བསྐྱེད་རྫོགས་ཟུང་འཇུག་ཏུ་གྱུར་ཏེ་མཚོན་བྱེད་དཔེའི་ཡེ་ཤེས་མྱུར་དུ་སྐྱེ་ཞིང་། དེས་
མཚོན་བྱ་དོན་གྱི་ཡེ་ཤེས་མྱུར་དུ་འདྲེན་ནུས་པའི་གནད་དང་། ༡༩ ཕྱི་ནང་གི་རྟེན་
འབྲེལ་གྱི་གནད་ཇི་ལྟ་བ་བཞིན་དུ་མཁྱེན་པ་ནི་རྫོགས་པའི་སངས་རྒྱས་ཁོ་ན་ཡིན་
པས། དམན་པ་བདག་ལྟ་བུས་ཤེས་པར་མི་ནུས་ཀྱང་། བརྒྱུད་པ་བཟང་པོ་དང་ལྡན་
པའི་བླ་མའི་བཀའ་དྲིན་གྱིས་གོ་ཡུལ་ཅུང་ཟད་ནི་ཞུས་ཟིན་ལ། འགའ་ཞིག་ནི་སྨྲ་མི་
སྤོབས་ཀྱང་ཕྱོགས་ཙམ་མཐོང་བའང་གྲུབ་མཐའ་ཐམས་ཅད་འགལ་མེད་དུ་རྟོགས།
གཞུང་ལུགས་ཐམས་ཅད་གདམས་ངག་ཏུ་ཤར། རྒྱལ་བའི་དགོངས་པ་བདེ་བླག་ཏུ་
སྤྱན་

གངས་ཅན་རིག་བཅུད་ལས།
སྡེ་སྤྲུལ་ཀུན་དགའ་རྒྱལ་མཚན་གྱི་གསུང་འབུམ་པོད་གསུམ་པ།
རྙེད། ཉེས་སྤྱོད་ཐམས་ཅད་རང་འགགས་སུ་འགྲོ་བའི་གནད་དང༌། ༢༠ ཐུན་མོང་
མ་ཡིན་པའི་མན་ངག་བཞིན་སྣང་བ་སེམས་སུ་བསྒྲུབས་ཏེ་རིག་པ་སྐད་ཅིག་མ་
སེམས་གསལ་བའི་སྟེང་ན་འཁོར་འདས་ཚང་བའི་ངེས་པ་རྙེད་ན་རེ་དོགས་ཀྱི་སྤྲོས་
པ་ཆོད་པར་འགྱུར་བས། དང་པོར་སྣང་སེམས་བསྲེས། སེམས་གསལ་བའི་ཆ་
དེའང༌། དབྱིངས་སྤྲོས་པ་དང་བྲལ་བ་ལས་ནམ་ཡང་གཡོ་བ་མེད་པར་ཤེས་ནས་
དབྱིངས་རིག་བསྲེས་ཏེ་བཅས་བཅོས་དགག་སྒྲུབ་མེད་པར་མཉམ་པར་གཞག་ན་
གསལ་སྟོང་ཟུང་འཇུག་ཏུ་འགྱུར་བའི་གནད་དང་། ༢༡ དེ་བཞིན་ཉིད་ཀྱི་དག་པས་
དབྱིངས་སྤྲོས་པ་དང་བྲལ་བ་ལ་ཡིད་ཆེས་བསྐྱེད་ནས། ལྷ་སོ་སོའི་དག་པས་ཀུན་
རྫོབ་ཐ་མལ་སྣང་ཞེན་ལས་ལྡོག་ཏེ། དེ་གཉིས་ཟུང་དུ་འཇུག་པའི་ཕྱིར་རང་རིག་
པའི་དག་པས་རིག་པ་ཡེ་ཤེས་ཀྱི་ངོ་ན་ལྷ་དང་ཡེ་ཤེས་ཐ་དད་དུ་མེད་པར་ངོ་འཕྲོད་
པ་ལ་དག་པ་གསུམ་ཞེས་བརྗོད་པ་ཡིན་ལ། གནད་འདི་མ་ཤེས་ན་ཀུན་རྫོབ་
འཁྲུལ་སྣང་ལྷར་བསྒོམས་ཀྱང་ལྷར་མི་འགྱུར་ཞེས་དང་། ལྷ་ཡིན་ན་དོན་དམ་ཆོས་
ཉིད་ཡིན་དགོས་ཞེས་སོགས་གྲུབ་མཐའ་མི་མཐུན་པ་དུ་མ་བྱུང་བས་དག་པ་གསུམ་
གྱི་གནད་ལ་མཁས་པར་བྱས་ན་སྦྱང་གཞི་སྦྱོང་བྱེད་ཀྱི་སྦྱོར་ཚུལ་དང༌། སྣང་བ་
དཀྱིལ་འཁོར་གྱི་འཁོར་ལོར་འཆར་བའི་ངེས་ཤེས་བཅོས་མིན་འབྱུང་བའི་གནད་
དང་། ༢༢ གནད་ཐམས་ཅད་ཀྱི་གཙོ་བོ་བདག་ཅག་གི་བླ་མ་ཆོས་ཀྱི་རྗེ་ལྟ་བུ་བླ་མ་
མཚན་ལྡན་ལས་དབང་བསྐུར་དང་གདམས་ངག་ཐོབ་ནས་ལམ་དུས་དང་བླ་མའི་
རྣལ་འབྱོར་སོགས་ཐུན་བཞིའི་རྣལ་འབྱོར་ལ་ཁ་ཞེ་མངོན་ལྐོག་མེད་པའི་མོས་གུས་
དང་
རཱ (ས༽

ལྟ་བ་འཁོར་འདས་དབྱེར་མེད་བསྒོམ་ཚུལ་གནད་ཉེར་གསུམ།
ཀྱིས་འབད་ནུས་ན་དྲོད་གཤེར་འཛོམས་པའི་ས་ཕྱོགས་སུ་རྩི་ཤིང་སྐྱེ་བ་ལྟར་རྟེན་
འབྲེལ་ཐམས་ཅད་ནང་ནས་སྐྱེ་དགོས་པའི་ཉམས་མྱོང་ཚད་མ་རང་ལ་འབྱུང་བར་
འགྱུར་བ་ནི་རྟེན་འབྲེལ་གྱི་ཆོས་ཉིད་ཀྱི་གནད་ཡིན་ནོ། ༢༣ གོང་དུ་ཉོན་མོངས་པ་
རྣམས་གདོད་ནས་རང་གྲོལ་དུ་ཤེས་ཞེས་དང་། གཞི་དུས་ན་སྐུ་བཞི་རང་ལ་ལྷུན་
གྱིས་གྲུབ་ཚུལ་དང་། ཐམས་ཅད་མཉམ་པ་ཉིད་སོགས་སྨྲས་པ་རྣམས་རྙིང་མ་
སོགས་གྲུབ་མཐའ་གཞན་གྱི་ཆོས་སྐད་མ་ཡིན་ནམ་ཞེ་ན། རང་རེའི་དཀྱིལ་ཆོག་གི་
དམ་ཚིག་གསུམ་གྱི་གླུ་ལེན་པའི་སྐབས། གདོད་ནས་གྲོལ་བ་དེ་བཞིན་གཤེགས། །
ཞེས་དང་། དགོངས་པ་ལུང་སྟོན་ལས། རྒྱུ་འབྲས་ལྷུན་གྲུབ་ཏུ་སྤྱོད་ཅིང༌། །ཞེས་
སོགས་དང༌། བརྟག་གཉིས་ལས། རོ་མཉམ་སློབ་མའི་སྤྱོད་ཡུལ་ཉིད། །ཅེས་
སོགས་མང་དུ་འབྱུང་བས། རྒྱུས་མེད་ཕུག་ལ་མ་མངགས་ཟེར་བའི་དཔེ་ལྟར་ཆོས་
འདི་ལ་དུས་ཕྱིས་ཐོས་བསམ་སྒོམ་སྒྲུབ་བྱེད་མཁན་ཉུང་བས་རང་ལ་ཅི་ཡོད་རང་གི་
བུ་ཚ་རྣམས་ཀྱིས་མཁྱེན་དཀའ་བས་རྟོག་དཔྱོད་མི་མང་བར་ཡིད་ཆེས་མཛད་ན་ཁོ་
བོ་ལ་ཉམས་མྱོང་མེད་ཀྱང་ཆོས་འདི་ལ་ནོར་འཁྲུལ་མེད་པའི་ཡིད་ཆེས་ཤིག་ཡོད་པ་
ལགས་སོ། །
སླར་སྨྲས་པ། ཟབ་མོའི་གནད་དོན་འདུས་པའི་གསང་གཏམ་འདི། །རྡོ་
རྗེའི་གྲོགས་ཀྱི་ཞལ་ངོ་མ་ཆོག་པར། །སྦས་དོན་ཡི་གེར་བྲིས་པའི་ནོངས་པ་ཀུན། །
རྗེ་བཙུན་མཁའ་འགྲོའི་ཚོགས་ལ་བཟོད་པར་གསོལ། །དགེ་བས་སྙིང་གི་གྲོགས་
པོ་ཁྱེད་རྣམས་ཀྱིས། །དགོས་མེད་ཚེ་འདིའི་བྱ་བས་མི་གཡེང་བར། །གཅིག་ཏུ་སྒྲུབ་
57

གངས་ཅན་རིག་བཅུད་ལས། སྡེ་སྤྲུལ་ཀུན་དགའ་རྒྱལ་མཚན་གྱི་གསུང་འབུམ་པོད་གསུམ་པ།
ལ་གཞོལ་བའི་ངང་ཚུལ་དེས། །མྱུར་དུ་སྙིང་པོའི་བཙན་ས་ཟིན་པར་ཤོག །ཀུན་
མཁྱེན་གཉིས་པ་ས་སྐྱ་པ། །ཀུན་སྙིང་ཡབ་སྲས་རིང་ལུགས་མཆོག །ཀུན་ལ་མེད་
པའི་ཁྱད་ཆོས་འདི། །ཀུན་དགའ་རྒྱལ་མཚན་ཞེས་བྱས་བྲིས། །དགེའོ།། །།
ོཌ
א